Publication: Magyar Közlöny
Issue: MK-2009-135 (Year: 2009, Number: 135)
Era: 2004-2010
Section: ha az abortusz az Alkotmánybíróság határozataiban [64/1991. (XII. 17.) AB határozat és 48/1998. (XI. 23.)
Paragraph Index: 871

ha az abortusz az Alkotmánybíróság határozataiban [64/1991. (XII. 17.) AB határozat és 48/1998. (XI. 23.) AB határozat] megfogalmazottakat jelentené, akkor tekintettel azokra, alkotmányosan aggályos, s olyan alkotmánymódosító következményekhez vezetne, amely népszavazás útján nem megengedett; – ha az abortusz köznapi használatáról van szó, akkor pedig nem derül ki, hogy a tilalom az anya vagy a magzat életének védelmét kívánja-e szolgálni. Abszolút tilalom esetén ugyanis nem egyértelmû a tilalom célja. Elõfordulhat olyan élethelyzet, amikor a magzat fejlõdése során bekövetkezett súlyos károsodás következtében a nõ egészsége és élete is veszélybe kerül. A kérdésben tartott eredményes népszavazás esetén azonban semmilyen okból nem lenne lehetõség a terhesség megszakítására, így a nõ élethez való joga, illetve az Alkotmány 70/D. § (1) bekezdésében foglalt egészséghez való joga is oly mértékben sérülne, amely nem fér össze az Alkotmány rendelkezéseivel. Következésképpen a kérdés súlyos egyértelmûségi problémákat vet fel a jogalkotó számára, miközben az állampolgároknak sem egyértelmû. Tekintettel arra, hogy az Nsztv. 13. § (1) bekezdése alapján a kezdeményezés nem felel meg az egyértelmûség követelményének, így az Nsztv. 10. § c) pontja alapján nem hitelesíthetõ, továbbá alkotmányosan is aggályos, mely esetben a hitelesítést az Nsztv. 10. § b) pontja zárja ki, ezért az Országos Választási Bizottság a rendelkezõ részben foglaltak szerint határozott. II. A határozat az Alkotmány 70/D. § (1) bekezdésén, az Nsztv. 2. §-án és a 10. § b) és c) pontjain, 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/aa464560daf712876486ab8a87cc9de8e73b013a/dokumentumok/bed2307cf11e85bf2850db61ebb5b383cff2f282/letoltes